
1. CHARAKTERISTIKA PREDMETU

Hudobná výchova na 2. stupni základnej školy má kultúrno-estetický charakter. Prispieva k harmonickému rozvoju osobnosti dieťaťa, umožňuje mu tvorivo si osvojovať hudbu a spoznávať umenie. 

     Pôsobenie hudobnej výchovy sa uskutočňuje v aktívnych a tvorivých estetických prístupoch detí k hudbe, najmä v ich speváckych, inštrumentálnych, pohybových činnostiach a pri počúvaní hudby s dôrazom na estetický zážitok. Počas týchto hudobných a múzických činností sa v kontakte s umením, predovšetkým hudobným, formuje: 
· estetický, citový a morálny základ osobnosti žiaka, 
· utvárajú a rozvíjajú hudobno-estetické schopnosti, zručnosti, návyky a skúsenosti žiakov,  
· formujú sa ich základné poznatky, vedomosti a názory nevyhnutné na uvedomené vnímanie hudby a na aktívny hudobný prejav, najmä na kultivovaný spev.     Jednotlivé druhy činností sa pritom navzájom podmieňujú a vo svojich účinkoch posilňujú.

 Hudobná výchova v piatom ročníku nadväzuje na uvedomené hravé osvojovanie hudby, postupne vedie žiakov od uvedomenej hry k cieľavedomej hudobnej práci – rozvoju tvorivých prístupov k hudbe. 

Činnostný a tematický základ učiva hudobnej výchovy podnecuje spájanie hudby s prejavmi iných umení – s poéziou, výtvarnými dielami a s vlastným pohybovým prejavom. Rozvíja vzťahy k iným druhom umenia, ku kultúre iných národov, k histórii, ku kultúrnemu životu spoločnosti, kultivuje žiaka, vychováva pozorného poslucháča a milovníka hudobného umenia a rozvíja jeho vkusovú orientáciu. 

  Vzájomné pôsobenie činnostného, tvorivého a objaviteľského princípu hudobnej výchovy utvára predpoklady na to, aby hudobná výchova poskytovala deťom radosť, zdroj pozitívnych životných podnetov a stala sa súčasťou ich života s primeraným hudobným seba uplatnením.  

Hudobno-výchovný proces musí zásadne vychádzať z hudby a smerovať opäť k nej, hudba má byť prameňom zážitkov i vedomostí.  
2. [bookmark: page2]CIELE PREDMETU

Cieľom je prostredníctvom poznania a precítenej interpretácie slovenských ľudových piesní, pochopením úlohy ľudovej piesne v živote človeka a spoločnosti si osvojiť hudobný materinský jazyk a takto prispieť k rozvíjaniu kultúrnych kompetencií žiakov a k poznaniu slovenského zvykoslovia, a tak získať základy národnej identity a vlastenectva.

Kognitívne ciele - žiaci

· prostredníctvom hudobných aktivít postupne získajú elementárne základy hudobných vedomostí, hudobného jazyka, výrazových prostriedkov, učia sa  nimi tvorivo pracovať a využívať ich ako prostriedok komunikačný a seba vyjadrovací bez nároku na definíciu pojmov,
· prispievajú k rozvoju svojej osobnosti tak, že rozvíja hudobnosť (hudobných schopností) prostredníctvom komplexných, navzájom prepojených a nadväzujúcich hudobných činností,
· zvládajú postupný prechod od spontánnych a napodobujúcich hudobných hier k hrám s pravidlami, k zámernej práci s hudobným materiálom, 
· poznávajú zákonitosti tvorby hudobných diel, vybrané umelecké diela tak, aby vzhľadom na mieru svojich skúseností chápal, rozpoznával a interpretoval výpovede predložených veku primeraných umeleckých diel,
· získajú základy hudobného myslenia, elementárne základy hudobno – estetického vedomia v sústave hudobných vedomostí a vkusných postojov,
· nadobúdajú schopnosť otvorene prijímať, hodnotiť a vážiť si hudobné diela a hudobné prejavy vlastného národa, iných národov a etník,
· v kontexte s hudbou dokážu analyzovať, porovnávať a syntetizovať poznatky a podnety z iných predmetov (dejepis, etika, výtvarná, literárna výchova, zemepis, cudzí jazyk).

Socioafektívne ciele 

· si uvedomujú a rozlišujú mravné a estetické hodnoty, otvorenosť a tvorivosť,
· empaticky pristupujú k precíteniu a pochopeniu umeleckých diel, asertívne vyjadrujú vlastné názory a postoje,
· bez predsudkov pristupujú k vnímaniu a rozširovaniu umeleckých hodnôt rôznych kultúr,
· získajú schopnosť spolupracovať v tíme, vedia plánovať, propagovať, realizovať i prezentovať vlastnú prácu i skupinové projekty,
· chápu umenie v jeho mnohorakých podobách a súvislostiach nielen ako ušľachtilý spôsob vypĺňania voľného času, ale aj ako prostriedok skvalitnenia a skultúrnenia svojho života.
Psychomotorické ciele

· na základe získaných zručností dokážu na primeranej úrovni realizovať svoje hudobné predstavy v súčinnosti s výtvarnými, pohybovými a literárnymi  a integrujú ich v individuálnych alebo skupinových projektoch,
· dokážu zostavovať auditívne, vizuálne i dramatické prvky.

Žiaci by si mali osvojiť minimálne po 15 piesní (viac ľudových a regionálnych), pracovať minimálne s 8 skladbami na počúvanie, vytvoriť minimálne jeden hudobno – dramatický celok.

3. [bookmark: page3]TEMATICKÉ CELKY, OBSAHOVÝ ŠTANDARD, VÝKONOVÝ ŠTANDARD

Ako sa nám prihovára hudba: 11h 

Čo by sme mali vedieť z minulých ročníkov, zahrajme sa s hudbou, výrazové prostriedky hudby, rytmus, melódia, harmónia, tempo a agogika, inštrumentácia, podoby hudobnej skladby, dynamika, farba.

Žiak na konci 5. ročníka základnej školy vie/dokáže: 

· sa orientovať v znejúcej hudbe, vníma hudobno – výrazové prostriedky, snaží sa reagovať na znejúcu hudbu pohybom,
· vytvárať jednoduché sprievody k piesňam hmatovo – akustickým pohybom,
· charakterizovať rytmus v hudbe,
· reprodukovať krátke rytmické motívy (rytmus valčíka),
· v hudobnej ukážke postrehnúť prácu s motívom a s hudobnou myšlienkou,
· charakterizovať dynamiku v hudbe,
·  základné dynamické znamienka,
· spôsob zaznamenania tempa v grafickom zázname hudby,
· pomocou hmatovo- akustických  pohybov reprodukovať pomalé, stredné a rýchle,
· pochopiť význam a funkciu harmónie prostredníctvom znejúcej hudbe,
· sluchovo rozlíšiť konsonantné a disonantné akordy,
· sluchovo rozlíšiť rôzne zvuky, ľudské hlasy, hudobné nástroje z rôznych materiálov,
· rozlíšiť hudobný nástroj podľa zvuku, farby,
· poznať zloženie symfonického orchestra,
· určiť hudobnú formu piesne (dvoj a trojdielna piesňová forma),
· pozná hudobnú formu rondo.


Prostredníctvom hudby poznávame svoju hudobnú kultúru i kultúru iných národov: 14h

Európska únia, hudba Slovenskej republiky- slovenskí hudobní skladatelia, slovenská populárna hudba, hudba Českej republiky, poľská hudba, maďarská hudba.

Žiak na konci 5. ročníka základnej školy vie/dokáže: 

· vyjadriť pocity a zážitok z počúvanej hudby,
· pozná hymnu EÚ a jej autora,
· podľa možností intonačne čisto, rytmicky presne vie zaspievať hymnu,
· najvýznamnejších slovenských skladateľov,
· sa zapojiť do rozhovoru o českej hymne, vie porovnať charakter slovenskej a českej hymny,
· najvýznamnejších českých skladateľov,
· pozná významného poľského skladateľa (F. Chopin),
· pozná významných skladateľov (F. Liszt, B. Bartók).

Hudba spojená s inými druhmi umenia: 8 h

            Rozprávková opera, Rusalka, opereta Modrá ruža (Gejza Dusík), balet - hudba bez slov, hudobno-dramatický príbeh Trojruža.

Žiak na konci 5. ročníka základnej školy vie/dokáže: 

· sluchovo rozlíšiť árie jednotlivých postáv, áriu a zborovú scénu,
· verbalizovať pocit z hudby,
· pozná pojmy: opera, ária, zbor, dirigent,
· sa zapojiť do rozhovoru o odlišnostiach a spoločných znakoch opery a operety,
· charakterizovať balet,
· pozná najznámejšie balety od Čajkovského,
· pochopiť, že hudbou sa dá vyjadriť čokoľvek – príbeh, pocity, farby,
· podľa možností so zodpovedajúcim výrazom zaspievať vybrané piesne,
· integrovať vokálne, pohybové, inštrumentálne a dramatické činnosti spojené v dramatickom príbehu.


4. PRIEREZOVÉ TÉMY

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Mediálna výchova (MEV),Tvorba projektu a prezentačné zručnosti (TBZ),Regionálna výchova a tradičná ľudová kultúra (RLK).
5. METÓDY A FORMY PRÁCE – STRATÉGIE VYUČOVANIA

Učiteľ sa usiluje o to, aby poskytoval podnety pre hudobnú aktivitu žiakov:

I. Kognitívne a funkčne kompetencie

· Používať kritické myslenie a vedieť vyjadrovať svoj názor
· Využívať kreativitu
· Učiť sa učiť
· Používať informácie a pracovať s nimi
· Riešiť problémy
· Používať efektívne pracovné metódy
· Uplatňovať logické operácie
· Používať informačno – komunikačné technológie

II. Osobné kompetencie

· Vytvárať vlastnú identitu a uvedomovať si ju
· Byť zvedavý – mať chuť poznávať
· Prejavovať a zvládať emócie 

III. Sociálne kompetencie

· Spolupracovať s druhými
· Budovať vzťahy s druhými
· Neverbálne sa vyjadrovať a chápať neverbálnu komunikáciu
· Aktívne počúvať
· Poskytovať vecnú spätnú väzbu
· Byť zodpovedný vo svojom konaní
· Rešpektovať ľudské práva
· Rozumieť symbolom, ktoré sú obvyklé v našej kultúre
· Poznať zvuky – hudobné motívy našej kultúry
· Vedieť interpretovať pohyb a iné signály ľudského tela, charakteristické pre našu kultúrnu tradíciu
· Poznať a akceptovať kultúrnu rôznorodosť a národné, národnostné, etnické odlišnosti

           Stratégia vyučovania určuje metódy a formy práce, ktorých premyslený výber, logické usporiadanie vedie k hudobnému vnímaniu a vyjadrovaniu žiakov primárneho vzdelávania.
Metódy a formy sa dynamicky striedajú a prelínajú podľa obsahu jednotlivých činností. 
Používané formy a metódy práce.
Formy: práca v skupinách, dvojiciach

samostatná práca

diferencované vyučovanie

kooperatívne vyučovanie

 didaktické hry

hudobná besiedka

výchovné koncerty


Motivačné metódy:	rozprávanie, riadený rozhovor, problém ako motivácia, demonštrácia, pochvala, priama skúsenosť so znejúcou hudbou

Expozičné metódy: 	imitačná, rozprávanie, opis, vysvetľovanie, rozhovor a besedy, dramatizácia

Špecifické metódy: 	intonačná metóda s použitím relatívnej solmizácie, riadené objavovanie hudby, informačno-receptívna metóda, improvizácia

I. HODNOTENIE PREDMETU

Na konci každého klasifikačného obdobia sú žiaci na vysvedčení hodnotení klasifikačným stupňom podľa platnej klasifikačnej stupnice – výborný, chválitebný, dobrý, dostatočný, nedostatočný (Metodický pokyn č. 22/2011 č. 2011-3121/12824-4-921 na hodnotenie žiakov základnej školy a Príloha č. 2 k metodickému pokynu č. 22/2011 – Zásady hodnotenia žiaka so zdravotným znevýhodnením začleneného v základnej škole). 
V predmete hudobná výchova budeme hodnotiť stupeň tvorivosti a samostatnosti prejavu, osvojenie si potrebných vedomostí, činností a ich tvorivú aplikáciu, kvalitu prejavu a výsledkov činnosti. Dôležitým bude hodnotenie vzťahu žiaka k činnostiam na hodinách hudobnej výchovy a záujem o ne. Hodnotenie a klasifikácia žiaka sa bude uskutočňovať ako priebežné hodnotenie a celkové hodnotenie. Využívať sa bude hlavne pochvala, povzbudenie, sebahodnotenie, hodnotenie iných. Pri hodnotení vzdelávacích výsledkov žiakov sa bude zohľadňovať schopnosť využívať a zovšeobecňovať skúsenosti a poznatky získané pri praktických činnostiach, aktivita v prístupe k činnostiam, záujem o ne a vzťah k nim. Pri hodnotení vzdelávacích výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon. Predmet hudobná výchova bude klasifikovaný na vysvedčení známkami. 
Vo vyučovacom predmete hudobná výchova pri priebežnej klasifikácii učiteľ hodnotí očakávané výstupy stanovené vo výkonovom štandarde v príslušnom ročníku, alebo v cieľoch učebných osnov, prípravu na vyučovanie (domáce úlohy) riešenie teoretických a praktických úloh.

[bookmark: _Hlk528094481]Hlavným kritériom hodnotenia žiaka bude:

Hodnotenie primerane veku:
a)priebeh vytvárania postojov:
· záujem o hudobné činností a o hudobné umenie v rámci edukačných úloh,
· schopnosť spolupracovať pri kolektívnych hudobných prejavoch a edukačných úloh,
· schopnosť posúdiť svoj výkon (hudobné prejavy a vedomostí) a výkon spolužiakov,
b)priebeh získania zručností a spôsobilostí:
· žiak spieva na základe svojich dispozícií intonačne čisto, rytmicky presne zo zodpovedajúcim výrazom, pričom využíva spevácke, intonačné zručností a návyky,
· orientácia v grafickom zázname jednohlasnej melódie,
· hra a tvorba jednoduchých rytmických sprievodov k piesňam na detských hudobných nástrojoch a hrou na telo,
· orientácia v znejúcej hudbe na základe dominujúcich výrazových prostriedkov hudby a ich funkcií,
· pochopenie veku jemu hudobných diel a schopnosť zážitky verbalizovať a zdôvodniť,
· integrácia a transfer hore uvedených zručností a spôsobilostí pri realizácii hudobno-dramatických činností,
· aktivita a prístup k jednotlivým činnostiam a k poznávaniu umenia,
c)priebeh získavania hudobných vedomostí:
· vedomostí z oblasti hudobnej kultúry a prvkov hudobnej náuky súvisiacich s preberanými edukačnými úlohami,
· poznanie najvýznamnejších slovenských folklórnych regiónov, ich typické piesne a tance, slovenské zvykoslovie.

Žiaci budú v predmete hudobná výchova hodnotení vymenovanými formami za stanovených podmienok:

1) Verbálnou formou – ústne, orientačné – rozhovor (otázky jasné, jednoznačné, logicky presné, štylisticky správne), samostatný ústny prejav žiaka – súvislá odpoveď – klasifikácia (úroveň vedomostí, logické zvládnutie učiva, aplikačné schopnosti, proces myslenia, poznanie v širších súvislostiach, činnosti vokálno-intonačné, inštrumentálne, hudobno-pohybové, hudobno-dramatické...)

2) Písomnou formou – cvičenie v zošite, test/ písomka, domáca úloha,  tvorba projektov a ich prezentácia.
[bookmark: _Hlk528095033]
[bookmark: _Hlk528094550]VÝBORNÝ
· je vytrvalý, šikovný, pracuje primerane svojmu veku, prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách,
· úspešne ich rozvíja v skupinovom a individuálnom prejave,
· dokáže vyjadriť veku primerane postoje, názory na hudobné umenie,
· má aktívny záujem o hudobné umenie,
· individuálny spev nie je podmienkou, pokiaľ sa úspešne a aktívne realizuje v ostatných hudobných činnostiach.

CHVÁLITEBNÝ
· je menej samostatný, iniciatívny a tvorivý,
· menej využíva svoje schopností v individuálnom a kolektívnom prejave,
· potrebuje sústavnú pomoc učiteľa.

DOBRÝ
· chýba mu iniciatívnosť a tvorivosť, 
· je málo tvorivý a snaživý, potrebuje sústavnú pomoc a povzbudenie učiteľa.

DOSTATOČNÝ
· žiak realizuje edukačné úlohy na nízkej úrovni, bez vlastného vkladu.

NEDOSTATOČNÝ
· žiak nespĺňa kritéria, neodporúčame používať tento stupeň v celkovom hodnotení žiaka.


Celkové hodnotenie:
      8 – 7 bodov ....výborný
      6 –  bodov ......chválitebný
      5  –  4 bodov.......dobrý
      3  –  2 bodov.......dostatočný
      1 – 0 bodov.......nedostatočný
[bookmark: _Hlk528094580]Známkou hodnotíme:
· prácu v zošite - priebežne, 
· vytvorenie projektu – raz za polrok,
· krátke overenie vedomostí formou testu/písomky – raz za štvrťrok,
· aktivitu na hodine, ústne odpovede a iná práca.

Kritéria hodnotenia projektu:
· Obsah – 2 body
· Forma  – 2 body
· Prezentácia – 4 body
· Obhajoba – 2 body

Stupnica pri testoch:
	Známka
	Úspešnosť

	 
	OD
	DO

	1
	100,0%
	90,0%

	2
	89,0%
	75,0%

	3
	74,0%
	50,0%

	4
	49,0%
	30,0%

	5
	29,0%
	0,0%











Kritériá hodnotenia boli schválené na prvej predmetovej komisii v aktuálnom školskom roku. 


II. UČEBNÉ ZDROJE

Na realizáciu hudobno-výchovnej práce učiteľ využíva učebnicu HV, metodickú príručku, klasické a detské hudobné nástroje, nahrávky skladieb na počúvanie, videonahrávky i plošné demonštračné pomôcky /napr. notové tabule /. Uprednostňuje pritom také učebné pomôcky, ktoré poskytujú žiakom sluchový názor.

Doporučené učebnice:
1. Hudobná výchova pre piaty ročník základných škôl: Langsteinová, Félix
2. Súbor CD k učebniciam HUV pre 5.ročník
3. Hudobné ukážky a celé diela na rôznych audio i audiovizuálnych nosičoch – Orffov inštrumentár
4. Knihy o hudbe, histórii, národných kultúrach
5. Syntetizátor 
6. Klasická tabuľa s notovou osnovou
7. Audio a audiovizuálna technika
8. Učebňa s interaktívnou tabuľou, počítačová učebňa, školská knižnica

Doporučené webové adresy:
1. www.youtube.sk
2. https://www.wikipedia.org/

